**Tehniskā specifikācija**

**būvprojekta “Pagraba pārseguma daļas pārbūve Rīgā, Vaļņu ielā 2” ekspertīzei**

1. IESNIEDZA

|  |  |
| --- | --- |
| Pretendenta nosaukums: |  |
| Reģistrācijas nr.: |  |
| Juridiskā adrese: |  |
| Faktiskā adrese: |  |
| e-pasta adrese: |  |
| Tālr. |  |
| Banka, Kods, Konts: |  |

2. PRETENDENTA KONTAKTPERSONA

|  |  |
| --- | --- |
| Vārds, uzvārds: |  |
| Ieņemamais amats: |  |
| Tālr. |  |
| e-pasta adrese: |  |

1. **Iepirkuma priekšmets.**
   1. Izpildītājam jāveic SIA “Citrus Solutions” izstrādātā būvprojekta “Pagraba pārseguma daļas pārbūve Rīgā, Vaļņu ielā 2” (turpmāk – būvprojekts) ekspertīze atbilstoši Ministru kabineta 19.08.2014. noteikumu Nr.500 „Vispārīgie būvnoteikumi” prasībām (viss kopā turpmāk – pasūtījums).
2. **Pasūtījuma izpildes vispārējie noteikumi.**
   1. Izpildītājam Pasūtījuma izpilde Līguma noslēgšanas gadījumā jāuzsāk ne vēlāk kā 5 (piecu) darba dienu laikā pēc līguma abpusējas parakstīšanas dienas.
   2. Pasūtītāja pārstāvis 2 (divu) darba dienu laikā pēc līguma abpusējas parakstīšanas dienas izsniegs izpildītājam, vai izpildītāja pārstāvim būvprojektu papīra dokumentu formātā, vai elektroniskā dokumentu formātā nosūtot to uz izpildītāja, vai izpildītāja pārstāvja norādīto e-pasta adresi.
   3. Izpildītājam pasūtījuma izpilde jāpabeidz un izpildītais pasūtījums jāiesniedz pasūtītājam 30 (trīsdesmit) dienu laikā no līguma abpusējas parakstīšanas dienas.
   4. Ja pasūtījuma izpildes laikā būvprojektā tiek konstatētas kļūdas vai nepilnības, izpildītājs veic atkārtotu būvprojekta ekspertīzi ne ilgāk kā 10 (desmit) dienu laikā no būvprojekta izstrādātāja labojumu veikšanas būvprojektā, un labotā būvprojekta iesniegšanas Izpildītājam (izpildītājs šādā gadījumā būvprojekta ekspertīzi veic līgumā noteiktās līguma summas ietvaros).
   5. Izpildītājam pasūtījuma izpilde jāveic līdz pozitīva ekspertīzes atzinuma sniegšanas būvprojektam.
   6. Pasūtītājs nepieciešamības gadījumā izpildītāja pārstāvjiem nodrošinās pasūtījuma izpildes laikā brīvu piekļuvi būvprojektā norādīto konstrukciju lokācijas vietām darbdienās no pulksten 8:30 līdz 17:00.
   7. Izpildītāja pārstāvjiem piekļuve būvprojektā norādīto konstrukciju lokācijas vietām tiks nodrošināta pēc personu apliecinoša dokumenta uzrādīšanas Izglītības un zinātnes ministrijas ēkas apsargam.
3. **Pasūtījuma izpildes tehniskie noteikumi:**
   1. Izpildītājam būvprojekta ekspertīzes ietvaros ir jāveic:
      1. jāpārbauda atsevišķo būvprojekta daļu ietvaros izstrādāto risinājumu savstarpējā saderība un būvprojekta daļu (VD, BK DOP) atbilstība būvprojektam kopumā un būvniecības jomas normatīvo aktu prasībām;
      2. jāizvērtē projektēto būvkonstrukciju noturība un jāpārbauda slodžu un konstrukciju aprēķini;
      3. jāpārbauda projektētos tehniskos risinājumus un jāsniedz atzinumus par to atbilstību būvprojekta risinājumam kopumā;
      4. jāpārbauda projekta detalizācijas pakāpes pietiekamību būvobjekta būvdarbu kvalitatīvai veikšanai;
   2. Ekspertīzes laikā konstatēto trūkumu novēršanai Izpildītājam ir tiesības pieprasīt un saņemt no būvprojekta izstrādātāja būvprojekta dokumentācijas labojumus un iekļaut tos ekspertīzes gala slēdzienā.
4. **Pasūtījuma nodošanas un pieņemšanas kārtība.**
   1. Izpildītājam būvprojekta ekspertīzes atzinums ir jāiesniedz pasūtītājam 3 (trīs) eksemplāros papīra dokumentu formātā un 1 (vienā) eksemplārā elektronisko dokumentu formātā, kas ar pieņemšanas – nodošanas aktu tiek nodots pasūtītājam (pieņemšanas – nodošanas aktu sagatavo izpildītājs atbilstoši līgumā norādītajai veidlapai).
   2. Izpildītājs pasūtītājam pasūtījuma izpildes nodošanas – pieņemšanas aktu iesniedz pēc tam, kad pasūtītājs no Rīgas pilsētas būvvaldes ir saņēmis būvatļauju būvprojekta īstenošanai.
   3. Pasūtītājs no izpildītāja saņemto pasūtījuma izpildes nodošanas – pieņemšanas aktu paraksta ne vēlāk kā 5 (piecu) darba dienu laikā, ja ir izpildīts tehniskās specifikācija 4.2.apakšpunktā noteiktais.
5. **Plānotā līguma summa un pasūtījuma apmaksas noteikumi.**
   1. Paredzamā līguma summa ir līdz EUR 2 100,00 (divi tūkstoši viens simts *euro* un 00 centi), bez PVN.
   2. Pasūtītājs līguma summas apmaksu par atbilstoši līguma noteikumiem saņemto pasūtījumu izpildītājam veic 10 (desmit) darba dienu laikā pēc abpusēja līguma izpildes nodošanas – pieņemšanas akta parakstīšanas un attiecīgā rēķina saņemšanas no izpildītāja.
   3. Pasūtījuma izpildes avansa maksājums netiks veikts.
6. **Piedāvājuma iesniegšanas noteikumi un pretendentiem izvirzītas prasības.**
   1. Pretendents normatīvajos aktos noteiktajos gadījumos un kārtībā ir reģistrēts komercreģistrā vai līdzvērtīgā komercreģistrā ārvalstīs;
   2. Pretendentam kopā ar finanšu piedāvājumu ir jāiesniedz tehniskās specifikācijas 6.5.apakšpunktā noteiktās polises kopija un 6.6.apakšpunktā noteiktais sertifikāts.
   3. Pretendentam ir jābūt vismaz 2 (divu) gadu pieredzei, būvprojektu ekspertīzes veikšanā un pieredzei ekspertīzes veikšanā vismaz 4 (četriem) būvprojektiem pēdējo divu gadu laikā.
   4. Pretendentam pēdējo 2 (divu)gadu laikā ir jābūt pieredzei vismaz 2 (divu) trešās grupas ēku, vai to daļu būvprojektu ekspertīzes veikšanā.
   5. Izpildītājam ir jābūt spēkā esošai būvspeciālista profesionālās civiltiesiskās atbildības apdrošināšanas polisei atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
   6. Izpildītāja pārstāvim jābūt spēkā esošam sertifikātam, kas apliecina ka Izpildītāja pārstāvis ir sertificēts veikt būvprojektu konstrukciju ekspertīzi, ko apliecina sertificētas institūcijas, kurai, pamatojoties uz Ministru kabineta 2018.gada 20.marta noteikumiem Nr.169 “Būvspeciālistu kompetences novērtēšanas un patstāvīgās prakses uzraudzības noteikumi”, ir deleģētas tiesības veikt būvspeciālistu kompetences novērtēšanu un patstāvīgās prakses uzraudzību, izsniegts sertifikāts.
   7. Pretendents drīkst iesniegt tikai vienu finanšu piedāvājuma variantu, norādot pasūtījuma izpildes kopsummu *euro* par pasūtījuma izpildi atbilstoši tehniskās specifikācijas prasībām.
   8. Pretendents izpildot tehniskās specifikācijas 6.3.un 6.4.apakšpunktos noteiktās kvalifikācijas prasības dalībai cenu aptaujā, savu atbilstību kvalifikācijas prasībām drīkst apliecināt tikai ar veikto būvprojektu ekspertīzi, kuriem ekspertīzes ietvaros ir sniegts pozitīvs ekspertīzes slēdziens.
7. **Piedāvājumu vērtēšanas kritēriji.**
   * 1. Pasūtītājs izvērtē pretendenta atbilstību tehniskās specifikācijas prasībām.
     2. Pasūtītājs izvēlas piedāvājumu ar zemāko cenas piedāvājumu, kas atbilst tehniskajā specifikācijā noteiktajām prasībām.